cyanic-selkie/wikianc huggingface dataset:
Kaukab Abu al-Hija
Historie
I 1517 vart landsbyen ein del av Det osmanske riket i lag med resten av Palestina, og i 1596 stod han oppført i osmanske skattelister med namnet «Kawkab Bani Krad» og låg i Akka nahiya (underdistrikt) i Safad liwa med eit folketal på 41 hushaldningar og 8 ungkarar, alle muslimar. Han betalte skattar av ei rekkje avlingar, inkludert kveite og bygg, sommaravlingar, frukttre, i tillegg til geiter og/eller bikubar.
I 1875 vitja den franske oppdagaren Victor Guérin Kaukab, og skildra han som ein liten landsby med kring 250 innbyggjarar, på eit fjell i ei høgd på 425 meter over havet. Han noterte òg ein waly (heilag mann) tileigna sjeik Ali.
I folketeljinga i 1922, utført av Dei britiske mandatstyresmaktene, hadde Kaukab eit folketal på 222, alle muslimar, som i folketeljinga i 1931 hadde auka til 285, framleis berre muslimar, i totalt 57 hus.
I 1938, under arabararopprøret i Palestina i 1936–1939, vart landsbyen øydelagd og treskegolv brend av britiske soldatar under ein hemnaksjon. I 1945 var folketalet 490, alle arabarar, med 18 674 dekar land, i følgje ei offisiell landmåling. Av dette var 332 dekar for plantasjar og irrigert land, 1 657 for korn, medan 10 dekar vart utbygd land.
Under Operasjon Hiram, 29-31. oktober 1948, overgav landsbyen seg til den framrykkande israelske hæren. Mange av landsbybuarane flykta nordover, men somme vart verande att og vart ikkje drivne bort av dei israelske soldatane. Landsbyen vart verande i unntakstilstand fram til 1966.
Robert Walpole
'''Robert Walpole, 1. jarl av Orford, før 1742 kjend som sir Robert Walpole''', var ein britisk statsmann som generelt vert rekna som den første statsministeren i Storbritannia. Sjølv om stillinga «statsminister» ikkje var lovfesta eller i offislell bruk på denne tida vert Walpole likevel rekna for å ha dette embetet i røynda på grunn av den store innverknaden han hadde i den britiske regjeringa.
Kaukab Abu al-Hija
Historie
I 1973 hadde folketalet vokse til 1 340. Kaukab fekk status som lokal kommune i 1984.
Robert Walpole
Han høyrte til Whig-partiet og vart først vald i 1701. Walpole tente under regjeringstida til Georg I og Georg II. Regjeringstida hans vert ofte datert frå 1721 då han vart finansminister (First Lord of the Treasury). Andre reknar perioden frå 1730 då Lord Townshend pensjonerte seg og han vart den einerådande regjeringssjefen. At somme reknar at perioden hans starta i 1721 kjem av at pressa på denne tida fokuserte langt meir på Walpole enn på motpartane hans. Walpole sat i regjeringa til han trekte seg tilbake i 1742 etter nederlaget i slaget ved Cartagena. Dette gjer regjeringstida hans til den lengste i britisk historie.
Kaukab Abu al-Hija
Heilagdomen Abu al-Hija
Nord for landsbyen ligg heilagdomen og grava til Abu al-Hija (òg skrive Abu al-Hayja), eit bygg med to kuplar med ein plass i midten. På den firkanta plassen er det to gravminnesmerke, eit på kvar side av døra inn til heilagdomen. Gravminne vest for døra høyrer til Ali Badawi Abu al-Hija, som døydde i 1183 H (1769), det aust for døra har inskripsjon datert til 1181 H (1767-1768). Inngangen til heilagdomen er gjennom den austlege kuppelen. Dette er eit bønekammer, og har ein mihrab (bønenisje) i sørveggen. Det neste kammeret har to gravminnesmerke, det eine høyrer til grunnleggjaren av al-Hija-landsbyane i Galilea. Gravplassen i landsbyen ligg kring grava. Det er to andre store graver i landsbyen, dei til sjeikane Hassan og Sayeed.
Robert Walpole
Han var far til forfattaren Horace Walpole.
Cape Crozier
Cape Crozier er det austlegaste neset på Ross Island i Antarktis. Det vart oppdaga i 1841 under ekspedisjonen til James Clark Ross med HMS «Erebus» og HMS «Terror», og vart kalla opp etter Francis Crozier, kaptein på HMS «Terror». Den utdøydde vulkanen Mount Terror, som òg fekk namn under Ross-ekspedisjonen, stig bratt opp frå neset til ei høgd på 3230 meter over havet, og kanten av Rossisen som strekkjer seg austover.
Første landgang, 1902
Discovery-ekspedisjonen leia av Robert Falcon Scott var dei første til å gå i land på neset, den 22. januar 1902. Eit lag frå RRS «Discovery» gjekk i land med ein lettbåt på ei steinete strand litt vest for neset. Det vart sett opp ein postkasse der som ein kunne legge meldingar i for framtidige støtteskip. Scott, Edward Wilson og Charles Royds klatra opp til eit utkikkspunkt der dei kunne sjå Rossisen og dei kunne òg sjå ein stor koloni med adeliepingvinar som heldt til i det isfrie terrenget kring neset.
Terra Nova-ekspedisjonen, 1910-13
Kaptein Scott vurderte seriøst Cape Crozier som base for den andre ekspedisjonen hans til Antarktis. På den førre turen hadde «Discovery» lege fastfrosen i isen i McMurdo Sound i nesten to år, og hadde berre så vidt kome unna i februar 1904, noko som førte til ein dyr redningsoperasjon og noko vanære for Scott. Kring Cape Crozier var det ingen fare for at «Terra Nova» skulle fryse fast, men den opne staden gjorde at det var vanskeleg å setje i land varer og mannskap, og basen ville vere utsett for uvêr, og landruta til isbremmen var problematisk. Scott valde derfor å reise attende til McMurdo Sound for basen sin, men valde ein ankerplass lenger nord (Cape Evans).
Vinterreisa, 1911
Wilson ønskte å halde fram forskinga på keisarpingvinar på fosterstadiet, og trengde egg på eit tidleg stadium av inkubasjonen, noko som tydde at dei måtte samle dei inn midt på vinteren. I den zoologiske delen rapporten publisert etter Discovery-ekspedisjonen forslo han ei «vinterreise» for å hente egga. Reisa vart godkjend av kaptein Scott, og utført mellom 27. juni og 2. august 1911 av Wilson, Apsley Cherry-Garrard og Henry Robertson Bowers. Cherry-Garrard seinare skildra reisa i boka si The Worst Journey in the World (Den verste reisa i verda). I vintermørkret og ekstreme vêrtilhøve gjekk reisa både sakte og var særs farleg, men trass i dette vart det henta inn tre egg som seinare vart presentert av Cherry-Garrard til Natural History Museum. Det vitskaplege utbyttet av reisa viste seg til slutt å ha liten verdi.
Avgrensa stad
Cape Crozier er ein del av eit avgrensa område som krev spesialløyve til å vitje. Staden har status som Site of Special Scientific Interest klassifisert av SCAR (Scientific Committee for Antarctic Research). Cape Crozier har ein av dei største adeliepingvinkoloniane i verda (~150 000 hekkande par), ein mindre keisarpingvinkoloni (~600 hekkande par), og ein av dei største sørjokoloniane i verda (~1 000 hekkande par). Her finst òg fleire sjeldne artar lav.
Fylkesveg 770 i Østfold
Trasear: Krokedal – Klypen (1,2 km), Midtfjellet – Grorud (0,7 km).
Kommunar og knutepunkt
gjennom Fet kommune i Akershus
Den russisk-tyrkiske krigen (1710–1711)
Den største hendinga i konflikten var det dårleg førebudde Prut-felttoget i 1711, der russiske troppar kommandert av Peter den store og Boris Sjeremetev prøvde å invadere Moldova med støtte frå den moldoviske herskaren Dimitrije Kantemir, men vart omringa og slått av osmanske styrkar under storvesir Baltacı Mehmet Pasha i eit avgjerande slag ved Stănileşti (starta 18. juli 1711).
Konflikten enda 21. juli med Prut-traktaten, noko Karl XII vart særs misnøgd med. Avtalen fastsette at osmanarane skulle trekkje seg attende til Azov, Taganrog og fleire russiske festninga skulle øydeleggjast, medan tsaren lovde å ikkje blande seg inn i føretaka til Det polsk-litauiske samveldet.
Tyrkiske historikarar har tradisjonelt hevda at Baltacı Mehmet Pasha gjorde ein strategisk feil då han signerte avtalen med relativt enkle vilkår for russarane, sidan han hadde ein langt større osmansk styrke. Sidan Peter sjølv kommanderte den russiske armeen og hadde ikkje Baltacı Mehmet Pasha akseptert fredsforslaget til Peter og teke han som fange i staden, kunne historia sett annleis ut. Utan Peter ville truleg ikkje Russland ha vorte ei stormakt og framtidig erkefiende for tyrkarane på Balkan, og rundt Svartehavet og Kaukasus.
Sjølv om nyhendene om sigeren vart først godt motteke i Konstantinopel, vendte dei misnøgde krigshissige gruppene dei generelle meiningane mot Baltacı Mehmet Pasha, som vart skulda for å ha motteke muting frå Peter den store. Baltacı Mehmet Pasha vart så sagt opp frå stillinga si.
Karl XII og hans politiske allierte, khanen på Krim, Devlet II Giray, gav seg ikkje med å prøve å få sultanen til å erklære krig. Våren etter klarte neste krigstilhengjarane, som skulda russarane for å brote vilkåra i avtalen, å oppnå målet sitt. Ved hjelp av diplomati klarte ein å unngå krig, og ein ny avtale vart signert den 17. april 1712. Eit år etter den nye avtalen, fekk likevel krigstilhengjarane det slik dei ville, då dei skulda russarane for å vere for treige med å trekkje seg ut av Polen. Ahmed III erklærte på ny krig 30. april 1713, men det kom aldri til trefningar og ein ny fredsavtale vart forhandla fram like etter. Til slutt vart sultanen irritert på krigstilhengjarane og gav ordre om å arresterte svenskekongen, medan Devlet II Giray vart sendt i eksil. Karl XII forlet Det osmanske riket og drog til Stralsund i Svensk Pommern som då var kringsett av styrkar frå Sachsen, Preussen og Russland.
Spitsbergenstraumen
Spitsbergenstraumen er den nordlegaste delen av Den nordatlantiske straumen. Han er skild frå Norskestraumen var eit område djuphavsslette i Norskehavet. Han flyt for det mste nordover og er ein såkalla varm havstraum. Han held passasjen opp til Spitsbergen fri for is det meste av året.
Kjelder
Spitzbergen Current
Fylkesveg 773 i Østfold
Fylkesveg 773 i Østfold går mellom Heiås og Sentvedt i Trøgstad kommune. Vegen er 6,9 km lang.
Asmundtorp
Asmundtorp er ein tettstad i Landskrona kommun i Skåne län i Sverige. I 2005 hadde tettstaden 551 innbyggjarar. Asmundtorp ligg cirka 8 kilometer aust for Landskrona.
Kafr Qasim
Kafr Qasim (hebraisk skrift כַּפְר קָאסִם, arabisk كفر قاسم), òg kalla Kafr Qassem, Kufur Kassem, Kfar Kassem og Kafar Kassem, er ein israelsk-arabisk by som ligg kring 20 km aust for Tel Aviv, nær Den grøne linja mellom Israel og Vestbreidda, i den sørlege delen av «Triangelet» av arabisk-israelske byar og landsbyar. Byen vart kjend for Kafr Qasim-massakren, der israelsk grensepoliti tok livet av 48 sivile den 29. oktober 1956. Den 12. februar 2008 fekk Kafr Qasim bystatus.
Matsumoto Pond
Matsumoto Pond er eit tjern sør for Dais Col og 2,6 km vest for Don Juan Pond i South Fork i Wright Valley i Victoria Land. Han vart namngjeven av Advisory Committee on Antarctic Names (US-ACAN) (1997) etter Genki I. Matsumoto, ein japansk kjemikar, som var eit medlem av fire japanske ekspedisjonar til Antarktis (JARE) (1976–77, 1981–82, 1983–84, 1985–86) i grupper som gjorde geofysiske og geokjemiske studiar av tjerna i McMurdo Dry Valleys, inkludert dette tjernet.
Kafr Qasim
Osmansk tid
I 1882skildra Palestine Exploration Fund i Survey of Western Palestine landsbyen som ein mellomstor landsby, hovudsakleg av adobe, på ein låg ås i ope lende. Ei grav skore ut berget låg sør for landsbyen.
Palestinamandatet
I 1917 under fyrste verdskrigen vart Kafr Qasim (i lag med resten av omrdet) erobra frå det herskande osmanske riket av den britiske arméen og vart seinare ein del av Palestinamandatet.
Two Step Cliffs
Two Step Cliffs er eit fjell, kring 680 moh, like aust for Marsbreen på austkysten av Aleksanderøya i Antarktis. Det vart først sett frå lufta av Lincoln Ellsworth den 23. november 1935, og kartlagd frå flyfoto frå den flyturen av W.L.G. Joerg. Det vart grovt kartlagd frå bakken i 1936 av British Graham Land Expedition og i 1940-41 av United States Antarctic Service, som nytta namna Two Step Mountains og Table Mountain om dette fjellet. Namnet Two Step Cliffs kjem frå namnet nytta av USAS, og vart foreslått av Falkland Islands Dependencies Survey etter landmålingar i 1949 som særleg skildrande for fjellet.
Kafr Qasim
Etter 1948
Kafr Qasim er kjend som staden der det israelske militæret ikkje kom lenger fram under den arabisk-israelske krigen i 1948. I 1949 annekterte Israel byen i samband med våpenkvileavtalen, som enda krigen.
Kafr Qasim vart kjend på grunn av massakren som vart utført av det israelske grensepolitiet (MAGAV) den 29. oktober 1956, då 49 sivile personar vart skotne. Massakren er framleis eit ope sår mellom landsbybuarane og resten av det israelske samfunnet.. I 1959 fekk byen status som lokal kommune.
I nyare år er byen kjend som staden der sjeik Abdullah Nimar Darwish starta Den islamske rørsla.
Demografi
I folketeljinga i 1931 hadde Kafr Qasim 241 busette hus og eit folketal på 989 muslimar.
I følgje Israelsk statistisk sentralbyrå hadde byen 21 100 hovudsakleg muslimske innbyggjarar mot slutten av 2012.
Nesomimus
Nesomimus var namnet på ei tidlegare definert biologisk slekt av dei fire artane av typiske spottefuglar som lever på Galápagosøyane. Namnet gjekk ut av Clementslista i desember 2009, og dei fire artane blei frå då av lista som medlemmar av Mimus.
Flagstaff Point
Flaggstaff Point er eit nes som utgjer sørenden av Cape Royds på vestsida av Ross Island. Det vart kartlagd og namngjeve av Nimrod-ekspedisjonen,1907–09, under Ernest Shackleton, som oppretta vinterkvarteret sitt her og reiste eit flagg nær neset.
Handball-EM 2008 for menn
Europameisterskapen i handball 2008 for menn, den 8. i rekka, vart avvikla i dagane frå 17. til 27. januar 2008 i Noreg. 16 land deltok i turneringa: Danmark, Frankrike, Island, Kroatia, Kviterussland, Montenegro, Noreg, Polen, Russland, Slovakia, Slovenia, Spania, Sverige, Tsjekkia, Tyskland og Ungarn.
Gull, sølv og bronse
Danmark sitt mannskap vann EM-gull for fyrste gong gjennom å slå Kroatia med 24 mål mot 20. Ved pause leia danskane med 13–10. Lasse Boesen og Lars Christiansen skåra kvar sine 7 finalemål. Dei andre danske skåringane kom frå Jesper Jensen (4), Hans Lindberg (3), Michael V. Knudsen (2) og Lars Jørgensen (1). Målvakta Kasper Hvidt var avgjerande då Danmark tok styringa av kampen i løpet av 1. omgang. Med 5 nettkjenningar vart Petar Metličić mestskårande for Kroatia.
I kampen om bronseplassen sigra Frankrike heile 36–26 over Tyskland. Noreg vart vist til sjetteplass då det, etter ekstraomgangar, vart tap 34-36 mot Sverige.
Gruppe A
-
--
Gruppe B
---
Gruppe C
--
---
Gruppe D
---
-
--
Gruppe I
-
Gruppe II
--
-
Lake Miers
Lake Miers er ein liten innsjø i Miers Valley, som ligg kring 2 km aust for snutane av Miers- og Adamsbreen, and fylt av smeltevatn frå desse breane. Ei elv frå innsjøen flyt ned dalen når temperaturen er på det høgaste og når kysten av Victoria Land. Han er kalla opp etter Miersbreen i 1957 av New Zealand Blue Glacier Party under Commonwealth Trans-Antarctic Expedition i 1956-58.
Dufek Head
Dufek Head er eit isdekt nes 4,4 nautiske mil nordaust for Tyree Head sør i Ross Island. Neset stig til 620 meter over havet ved austsida av enden av Aurorabreen. Det vart namngjeve av Advisory Committee on Antarctic Names (2000) i samband med Tyree Head, etter kontreadmiral George J. Dufek i U.S. Navy som var offiser av U.S. Naval Support Force i Antarktis, 1954–1959.
Dufek Coast, Dufek Massif og Dufek Mountain er òg kalla opp etter Dufek.
Eidsvoll bygdetun
Eidsvoll bygdetun ligg på Hammerstad i Eidsvoll kommune. Bygdetunet viser eit bygdesamfunn frå 1700- og 1800-talet. Eidsvoll bygdetun vart skipa av Eidsvoll museumslag i 1950 og overdratt til Eidsvoll kommune i 1970.
Museet blir drifta av vennelaget Bygdetunets Venner.
I tilknyting til museet er Okkupasjonsmuseet. Saman med Feiring jernverk utgjer desse tre Eidsvoll museum.
Aspås
Aspås er ein tettstad i Krokoms kommun i Jämtlands län i landskapet Jämtland i Sverige. I 2005 hadde tettstaden 352 innbyggjarar.
Aspeå
Aspeå er ein liten tettstad i Nordmalings kommun i Västerbottens län i Sverige.
Fylkesveg 774 i Østfold
Fylkesveg 774 i Østfold går mellom Berger og Ringstad i Trøgstad kommune. Vegen er 2,1 km lang.
Skeiselandskampen Sovjetunionen–Noreg 1953
Skeiselandskampen Sovjetunionen–Noreg 1953 vart avvikla på Dynamo stadion i Moskva 26. og 27. desember 1953. Sovjetunionen vann landskampen suverent med 1370,835 tidspoeng mot Noregs 1396,361. Landa stilte med ni utøvarar kvar som gjekk alle distansane. Noregs mannskap bestod av Hjalmar Andersen, Hroar Elvenes, Sverre Haugli, Finn Hodt, Knut Johannesen, Jan Kristiansen, Ivar Martinsen, Torstein Seiersten, Roald Aas. Det var fyrste gongen norske skeiseløparar deltok i landskamp i Sovjetunionen.
500 m
<br style="clear:both;" />
Lies av Status Quo
«Lies» er ein song av det britiske rockebandet Status Quo i 1980. «Lies» kom ut på singel som ei dobbel A-side i lag med «Don't Drive My Car». Begge songane vart gjevne ut på albumet Just Supposin'. Songen vart spelt inn på ny i 2014 for det 31. studioalbumet til bandet, Aquostic (Stripped Bare).
Skeiselandskampen Sovjetunionen–Noreg 1953
5 000 m
<br style="clear:both;" />
William Turner
Joseph Mallord William Turner var ein britisk målar og leiande utøvar innanfor romantikken. Han vert rekna for å vere ein av dei aller største britiske kunstmålarane.
Skeiselandskampen Sovjetunionen–Noreg 1953
1500 m
<br style="clear:both;" />
William Turner
Trass i ein snøgg arbeidsmåte skapte han unike verk. Hovudinspirasjonskjelda hans var skip og vatn, men også dramatiske naturscener. Då han døydde overlet han 20 000 verk til den britiske regjeringa. Turner er rekna som ein forløpar for impresjonismen, ettersom verka hans stimulerte ulike kunstnarar av den stilen.
Mirabilite Pond
Mirabilite Pond er eit alkalisk tjern med ei høgd i den sørlege delen av Hidden Valley i Antarktis, vest for Koettlitzbreen. Tjernet ligg ved nordsida av ryggen som grensar til søraustlege delen av Hidden Valley. Tjernet vart undersøkt av den amerikanske geologen Troy L. Pewe (1957–58) som fann ein tynn film av kvite salt-mirabilittar (Glaubersalt) kring kanten av tjernet.
William Turner
Liv og gjerning
Turner var fødd i London og var son til ein barber. Han voks opp i distriktet Covent Garden. Turner hadde eit svært nært forhold til far sin. Faren forstod det store talentet til sonen, og gjennom å stille ut bilete i forretningslokalet sitt oppmuntra han sonen til vidare aktivitet. Han lærte elles Turner å vere sparsam. Av helsemessige grunnar budde sonen delar av barndommen på landsbygda, der han ofte besøkte onkelen sin.
Skeiselandskampen Sovjetunionen–Noreg 1953
10 000 m
<br style="clear:both;" />
Mjøssamlingene
Mjøssamlingene er Mjøsas sjøfartsmuseum. Museet ligg ved Minnesundbrua i Eidsvoll kommune. Frå 2006 er museet ein del av Mjøsmuseet. Det var her «Skibladner» vart montert og sjøsett. Her ligg òg huset til Skibladners første skipper, Ole Amundsen.
William Turner
Liv og gjerning
Turner var sjølvlærd. 14 år gammal fekk han pengestønad frå Royal Academy of Arts. Året etter, i 1790, presenterte han den første akvarellen sin på den årlege utstillinga til akademiet. Både kritikarar og arrangørar var begeistra. Seinare la han ut på ei studiereise i heimlandet. Opplevingane frå turen fanga han i slåande skisser, skisser som var grunnlaget for akvarellane hans.
Mjøssamlingene
Museet inneheld: "Slippen", "Amundstua", "Pakkhuset", "Skibladnerbua", "Verkstedbygningen", "Fløyterbrakka", og "Fiskerstua".
William Turner
Liv og gjerning
I 1796 laga han sitt første oljemåleri; Fiskarar på sjøen Tre år seinare vart han assosiert medlem av Royal Academy. Turner vart då økonomisk sjølvstendig, slik at han flytta frå foreldreheimen og slo seg ned i Harley Street i sentrale London. Etter eit besøk hos William Beckford i 1799, ein av oppdragsgjevarane hans, vart Turner så begeistra av to verk av Claude Lorrain at han omgåande ynskte å måle store historiemåleri.
26 år gammal fekk Turner fullt medlemskap i Royal Academy. Same året la han ut på sin første tur til det europeiske fastlandet. Han reiste til Frankrike for å ta i augesyn dei måleria Napoleon hadde rana og utstilt i Louvre. Etter 1804 var han økonomisk sterk nok til å få bygt eit galleri der han viste sine eigne verk. Til dess var det eineståande i britisk kunstliv. Tre år seinare vart han professor i perspektiv ved Royal Academy. Samstundes var Turner jamsides John Constable den leiande engelske landskapsmålaren. Mange av verka hans vart i 1819 vist fram i to store utstillingar.
Same året var Turner på ein tur til Italia. Denne reisa opna for ei radikal endring i kunsten hans. Tilsynelatande hadde Italia gjort eit mektig inntrykk på han, det sørlege lyset la han sidan ikkje frå seg. På fire månader skapte han meir enn 2 000 blyantskisser av Roma og omlandet. Tilbake i England begynte han å gje si oppfatning av krafta i lyset. Eit døme er oljemåleriet Modern Rome - Campo Vaccino frå 1819.
Mange av dei mest berømte måleria hans vart laga i dei siste leveåra. Turner trakte seg tilbake etter han i syttiårsalderen kjøpte eit hus i Chelsea, mellom anna fordi helsa hans forverra seg. Siste biletet Turner sende til Royal Academy bar tittelen ''Besøket ved grava".
Gravferda etter Turner fann stad i St. Pauls katedral. Han testamenterte 300 oljemåleri og nesten 20 000 teikningar og akvarellar til den britiske regjeringa.
Målarstil og intensjon
William Turner fokuserte primært på mønster og fargar. I sine yngre år som målar nytta han jamnast akvarellmåling, dei meir kjende, seinare verka er vanlegvis måla i olje. Motiva fann han på reisene sine. Turner fylte mange skissebøker på desse turane, seinare brukte han desse skissene når han arbeidde.
Stilen hans vart jamt friare og braut stadig oftare med den rådande smaken. I dei siste landskapsmåleria er den konkrete tolkinga alltid mindre klar, bileta verkar ufullstendige og overflatiske. Desse seinare arbeida hans såg impresjonistane på med stor entusiasme. Med sine streiftog inn i det reint fargerike var han ikkje berre ein modell for impresjonistane, men også den abstrakte kunsten i det 20. hundreåret.
François Bocion
Liv og gjerning
Bocion kom frå ein rik familie i Lausanne. Tidleg vart han undervist i teikning av målaren Christian Steinlen ved École de Moyenne i Vevey, deretter gjekk han i lære hos den franske landskapsmålaren François Bonnet i Lausanne. År 1845 reiste han til Paris, der han fram til 1847 arbeidde i atelieret til Louis-Aimé Grosclaude og Charles Gleyre.
Bocion døydde i heimbyen Lausanne i 1890.
Larisa Latynina
Larisa Semjonovna Latynina, fødd Dirij, er ein ukrainsk tidlegare turnar frå Kherson som representerte Sovjetunionen. Ho sanka heile 18 OL-medaljar i tida 1956-64.
Latynina vann i alt 9 gull-, 5 sølv- og 4 bronsemedøljar over tre olympiske sommarleikar. Under Sommar-OL 1956 tok ho 4 gull, 1 sølv, 1 bronse. Sommar-OL 1960 enda ho opp med 3 gull, 2 sølv, 1 bronse, medan ho i Sommar-OL 1964 sikra seg 2 gull, 2 sølv og 2 bronser. Ho vart olympisk meister i mangekamp i 1956 og 1960, i frittståande i 1956, 1960 og 1964, i hopp i 1956 og i lagtevlinga i 1956, 1960 og 1964. Latynina vart verdsmeister ni gongar: seks gongar individuelt, mellom anna i mangekamp i 1958 og 1962. Ho vart europameister i mangekamp i 1957 og 1961, i 1957 vann ho alle fem øvingane.
Latynina var landslagstrenar for dei sovjetiske turnjentene frå 1966 til 1977.
Cape Evans
Cape Evans er eit nes på vestsida av Ross Island, som utgjer nordsida av innløpet til Erebus Bay. Det vart oppdaga av Discovery-ekspedisjonen, under Robert Falcon Scott, som kalla det Skuary. Den andre ekspedisjonen til Scott, Terra Nova-ekspedisjonen, bygde hovudkvarteret sitt her og kalla neset opp etter løytnant Edward R.G.R. Evans i Royal Navy, nestkommanderande på ekspedisjonen.
Fylkesveg 775 i Østfold
Fylkesveg 775 i Østfold går mellom Skrammerud og Sluppen i Trøgstad kommune. Vegen er 4,7 km lang.
Hubertus av Hohenzollern
Hubertus Gustav Adolf Veit Georg Meinrad Maria Alexander er prins av Hohenzollern og sonen til prins Johann Georg av Hohenzollern og prinsesse Birgitta av Sverige og Hohenzollern. Han er nummer elleve i arvefylgja til den rumenske trona.
10. juli 2000 gifta han seg borgarleg med Uta Maria König i Grünwald i Tyskland, medan eit kyrkjeleg bryllaup fann stad 23. september på Mallorca i Spania. 10. januar året etter fekk dei sonen prins Lennart av Hohenzollern, som døydde berre fire dagar gamal. I mai 2009 fekk dei dottara prinsesse Vivianne av Hohenzollern.
Äspered
Äspered er ein svensk tettstad i Borås kommun i Västra Götalands län i landskapet Västergötland. I 2005 hadde tettstaden 283 innbyggjarar.
Mount Tyrrell
Mount Tyrrell er eit fjell med to toppar, det høgaste opp mot 1310 moh., som ligg 3 nautiske mil (6 km) innover frå austkysten av Aleksanderøya i Antarktis, på austsida og nær munningen av Toynbeebreen. Fjellet vart først fotografert frå lufta i 1937 av British Graham Land Expedition under Rymill. Det vart kartlagt i 1948 av Falkland Islands Dependencies Survey og namngjeve av dei etter George W. Tyrrell, ein britisk geolog ved Glasgow University i Skottland.
Zitti e buoni
«Zitti e buoni» (italiensk uttale [ˈtsitti e bˈbwɔːni]; norsk omsetjing 'tei stille og oppfør deg') er ein rockesong frå 2021 med den italienske gruppa Måneskin. Songen vann San Remo-festivalen 2021 og deretter Eurovision Song Contest 2021. «Zitti e buoni» er skriven av bandmedlemmane Damiano David, Ethan Torchio, Thomas Raggi og Victoria De Angelis. Han er produsert av Fabrizio Ferraguzzo og vart sloppen for strøyming og digital nedlastning 3. mars 2021.
Bakgrunn
«Zitti e buoni» vart opphavleg skriven som ein ballade i 2016, men dei påfølgjande åra omarbeidde bandet han til ein rockelåt. Ifølgje Måneskin viser tittelen til «sinnet vårt som vert omforma til noko positivt, noko som førar til endring». Ifølgje NME er songen eit kritisk spark frå den yngre generasjon retta mot den eldre generasjonen, og magasinet skriv vidare at teksta tek for seg tema som å «utfordre fordommar» og det å «finne forløysing». Nettstaden Wiwibloggs beskreiv songen som eit «manifest for dei som ønskjer å ta seg framover, ved å verdsetje sine unike eigenskapar».
Songen vart gjeven ut 3. mars 2021, mens ein akustisk versjon vart publisert på YouTube 7. mai 2021. Fire dager etter utgivinga, 7. mars 2021, deltok og vann han i den største musikktevlinga i Italia, San Remo-festivalen.
Al-Harra i Syria
Al-Harra (arabisk الحارة, òg skrive al-Harrah eller Khirbet al-Harra; tyder: «den heite») er ein by som administrativt høyrer til al-Sanamayn-distriktet i Daraa guvernement sør i Syria. Han ligg på Hauransletta, 37 km nord for Daraa, like vest for Beer Ajam og Golanhøgdene, nordvest for Jassem, vest for al-Sanamayn og sørvest for Kafr Shams. I 2004 talde Statistisk sentralbyrå i Syria eit folketal på 17 172 i al-Harra.
Historie
I 1870-åra vitja Palestine Exploration Fund al-Harra og rapporterte at utanom om to små Damaskus-fødde arabiske kristne-familiar, var dei 500 innbyggjarane i byen muslimar. Innbyggjarane var fellahin, opphavleg frå dei nærliggande byane Jasim og Zimrin som slo seg ned blant dei nomadiske beduinane i området. Mange av beduinane heldt fram å drive beite på markene i al-Harra. Dei 126 bygga i landsbyen var hovudsakleg små steinhus. Sjølve landsbyen var bygd kring den austlege delen av eit lite vulkankrater, ved den søraustlege foten til Harrat ash-Shamah (Tell al-Harra). På denne tida var al-Harra eigd av Selim Freige frå Beirut og jordbrukslandet vart styrt av Yusuf Effendi Mansur Hatim på vegner av Freige. PEF fann ruinar av gamle bygningssteinar som likna andre bysantinske lekamar i Hauran-området, like utanfor moskéen i byen.
Zitti e buoni
Eurovision Song Contest
Songen innfridde favorittstempelet og vann Eurovision Song Contest 2021 med til saman 524 poeng – 318 poeng frå telefonavrøystinga og 206 fra juryane. Songen fekk 25 poeng meir enn andreplassen «Voilà» av den franske artisten Barbara Pravi. Songen fekk 12 poeng fra juryane i Kroatia, Georgia, Slovenia og Ukraina, og fra sjåarane i Bulgaria, Malta, San Marino, Serbia og Ukraina. Då gruppa framførte vinnerlåten på ny, song dei den usensurerte versjonen av songen. I sigersintervjuet under sendinga uttalte vokalist Damiano David: «Vi vil bare seie til heile Europa, til heile verda: Rock 'n' roll døyr aldri».
Al-Harra i Syria
Den syriske borgarkrigen
Somme av innbyggjarane i al-Harra deltok i demonstrasjonane mot regjeringa til Bashar al-Assad under den syriske borgarkrigen. National Organisation for Human Rights i Syria, som støttar opposisjonen, rapporterte at 13 menneske vart drepne av den syriske hæren under eit bombeåtak frå stridsvogner i al-Harra den 12. mai 2011. Seinare, den 30. august, vart tre demonstrantar, mellom anna ein 13 år gammal gut, drepen av dei statlege styrkane i al-Harra, då dei slo ned på demonstrasjonen, i følgje Local Coordination Committees of Syria.
Zitti e buoni
Eurovision Song Contest
Dette var fyrste gongen sidan 2006 at ei gruppe vann tevlinga, og med ein utypisk musikksjanger for Eurovision Song Contest. Dette var òg den fyrste sigeren til Italia sidan 1990, og den fyrste sigeren til ein av dei «fem store landa», sidan Tyskland vann på Fornebu i 2010.
Med unntak av vokalisten David, vart dei øvrige bandmedlemmane dei fyrste vinnarane av Eurovision Song Contest som var fødde etter 2000. Dei vart gratulerte av den italienske presidenten og regjeringa. Italiensk presse samanlikna gleda og sigeren med sigeren til det italienske herrelandslaget under Fotball-VM i 2006.
Clarence McDonald
Clarence «Mac» McDonald er ein USA-amerikansk pianist, komponist, arrangør og produsent. McDonald er kjend for det musikalske mangfaldet sitt, melodiane og rytmen. Den mest kjende komposisjonen hans er Silly sungen av Deniece Williams i 1981 og Taral Hicks i 1997. I 2010 vart den instrumentale introen og mellomspelet sampla i Monica-songen «Everything To Me», som nådde toppen av R&B-lista og vart nominert til Grammy. Han har arbeidd med ei lang liste musikarar som Ray Charles, Barbra Streisand, Ella Fitzgerald, Justin Timberlake, Aretha Franklin, James Taylor, Carole King, Taral Hicks, Freddy Hubbard, Nancy Wilson, Boz Scaggs, Seals & Crofts, Bill Withers og The Jackson 5.
Stockholmskaka
Stockholmskaka er ei svensk småkake av mørdeig med bringebærsyltetøy i midten og hakka mandel rundt kanten.
Kakene blir laga av ein utkjevla mørdeig av mjøl, sukker, smør og eggeplomme. Denne blir forma til ein rull som ein dekker med hakka mandlar og så deler i skiver. I midten av kvar skive lagar ein ei fordjuping som ein fyller med syltetøy før ein steiker kakene. Det er ukjend kvifor kakene er kalla opp etter Stockholm.
Rock 'n' Roll av Status Quo
«Rock 'n' Roll» er ein song av det britiske rockebandet Status Quo frå 1981. Han vart gjeven ut på albumet Just Supposin'. Songen vart skriven i Irland av Francis Rossi og Bernie Frost under eit opphald i landet, og var ikkje opphavleg tenkt som ein song for Status Quo.
Songen vart spelt inn på ny i 2014 for det 31. studioalbumet deira, Aquostic (Stripped Bare).
Innhald
A «Rock 'n' Roll» (Rossi/Frost) (4.04) B1 «Hold You Back» (Rossi/Young/Parfitt) (4.22) B2 «Backwater» (Parfitt/Lancaster) (4.21)
Äsperöd
Äsperöd er ein tettstad i Sjöbo kommun i Skåne län i Sverige. I 2005 hadde tettstaden 226 innbyggjarar.
Lake Morning
Lake Morning er ein islagt innsjø, nesten 3,5 km lang som ligg 17 km nord for Mount Morning langs austsida av Koettlitzbreen. Han vart kartlagt av US Geological Survey (USGS) frå landmålingar og flyfoto. Han vart namngjeven i 1963 av Advisory Committee on Antarctic Names (US-ACAN) i samband med Mount Morning.
Fylkesveg 780 i Østfold
Fylkesveg 780 i Østfold går mellom Skjæringsrud og Hærseter i Trøgstad kommune. Vegen er 4,4 km lang.
Aspliden
Aspliden er ein liten tettstad i Malå kommun i Västerbottens län i Sverige.
Kfar Vradim
Kfar Vradim (hebraisk כְּפַר וְרָדִים) er ein by (lokal kommune) i det nordlege Israel med eit folketal på 5800 (2008). Han ligg like sør for Ma'alot-Tarshiha og kring 14 km sør for grensa til Libanon. Kfar Vradim ligg nær store byar som Nahariya (20 kilometer) og Karmiel (16 kilometer). Kfar Vradim vart grunnlagd i september 1984. Grunnleggjaren, Stef Wertheimer, prøvde å skape ein industriby midt i naturen.
Kfar Vradim starta som ein by med 50 til 100 familiar og hadde først ikkje elektrisitet eller innlagt vatn. Dei første familiane som flytta her var hovudsakleg arbeidarar ved ISCAR Metalworking, ein suksessrik fabrikk eigd av Stef Wertheimer som spesialiserte sseg på metallblad og avanserte kuttereiskap. I starten fekk ikkje Kfar Vradim noko støtte frå dei israelske styresmaktene, som ikkje rekna staden som ein eigen by. Dette førte til ei økonomisk krise på staden. Etter kvart vart staden anerkjent og fekk støtte.
Klima
Kfar Vradim ligg mellom 550–620 meter over havet, og har eit relativt tørt middelhavsklima. Dei høgaste temperaturane i Kfar Vradim om sommaren er typisk opp mot 38 °C, medan temperaturane i januar og februar kan falle ned til -2 ºC. Middeltemperaturane varierer frå 10 til 16 ºC om vinteren til 28 til 32 ºC om sommaren. Mest nedbør kjem det mellom oktober og mars, som hovudsakleg kjem som regn, og stundom som snø.
Paul Due
Paul Due var ein norsk arkitekt, fødd i Kristiansand og død i Kristiania (Oslo). Han tok utdanning i ingeniørvitskap hjå Hannovers Polytechnikum i åra 1852–1856, og var i USA dei fyrste åra etterpå, der han mellom anna arbeidde for militærmakta for Sørstatane under borgarkrigen. Han kom attende til Noreg i 1865, og teikna 23 bygningar i Drammen etter ein storbrann i byen i 1866.
I 1870 tok han til å samarbeide med arkitekt Bernhard Steckmest, og saman skipa dei firmaet Due & Steckmest. Her var det ofte Steckmest som stod for teikninga, medan Due hadde det administrative ansvaret og stod for arbeidet med byggesakene. Mange av dei kjente bygningane som vart reist i Kristiania i denne perioden, var det dei som stod attom. I åra 1891–1910, då samarbeidet med Steckmest var avslutta, arbeidde Paul Due som arkitekt for Noregs statsbaner, og teikna mange av dei stasjonsbygningane som vart reiste i denne perioden.
NM i alpine greiner 2019
Noregsmeisterskapen i alpine greiner 2019 vart avvikla i tida frå laurdag 23. til torsdag 28. mars 2019 i Hemsedal. Arrangør for meisterskapen, den 75. noregsmeisterskapen i sitt slag, var NN.
Slalåm
<br style="clear:both;" />
Storslalåm
Dato: 24. mars
<br style="clear:both;" />
Super-g (Vidlåm)
Dato: 25. mars
<br style="clear:both;" />
Utfor
Dato: 27. mars
<br style="clear:both;" />
Kombinasjon
Dato: 28. mars
<br style="clear:both;" />
Slalåm
Dato: 24. mars
Storslalåm
Dato: 23. mars
Mummy Pond
Mummy Pond er eit tjern mellom Suess- og Lacroixbreen i Taylor Valley i Victoria Land. Han fekk dette namnet av T.L. Pewe, den amerikanske geologen som vitja området i desember 1957, på grunn av mummifiserte selar kring tjernet.
Posten Noreg
Posten Noreg AS er eit norsk heileigd statleg konsern, organisert som eit aksjeselskap som vart skipa i 2002. Selskapet har ansvar for postgangen i Noreg. Konsernet driv også godsfrakt og anna. Posten er ein av dei største selskapa i Noreg med verksemd over heile landet. Tone Wille har vore konsernsjef i Posten sidan oktober 2016, medan Anne Carine Tanum har vore styreleiar sidan 2022.
Posten driv både med levering av fysiske sendingar og tilbyr elektroniske tenester, som Digipost. Leveransane kan skje både ved eigne bod og gjennom alliansepartnarar. Posten utfører tenester både for privatpersonar og føretak. Dei fleste kundane held til i Norden, men gjennom samarbeidspartnarar kan Posten tilby tenester over heile verda.
Fylkesveg 782 i Østfold
Fylkesveg 782 i Østfold går mellom Langseter og Finsrud i Trøgstad kommune. Vegen er 4,6 km lang.
Posten Noreg
Soge
Posten Noreg er eit av dei eldste og største statlege selskapa i Noreg. Selskapet har sine historiske røter attende til det postverket som vart skipa av Kristian IV av Danmark-Noreg i 1647. Posten Noreg hadde eit postmonopol fram til 2016, på grunnlag av at ein ville ha tilnærma likt posttilbod i heile landet. Saman med dotterselskapa CityMail og CityMail Danmark deler Posten Noreg ut post til 5,2 millionar husstandar i Skandinavia, og er det nordiske postselskapet som når ut til flest medlemmar. Posten har også kjøpt opp ein god del mindre transportselskap, mellom anna NorCargo og Box, som i likskap med CityMail no opererer under namnet Bring.
Konsernet omsette i 2006 for 23,7 milliardar kroner. Verksemda utfører vel 23 000 årsverk, har 10.000 postbod og sjåførar, der 2.000 er landpostbod.
Great Garlic Girls
Great Garlic Girls er ei norsk revygruppe som sidan 1981 har opptredd med ei rekke dragshow, det vil seie førestillingar der menn kledde som kvinner framfører kostyme-, dans- og musikknummer. Gruppa vart starta av Olav Klingen, Simen Sand og Morten Rudå og premiera var på Pilen restaurant 1. juni 1981. Frå 1984 bestod gruppa av Olav Klingen, Jonny Nymoen og Terje Schröder. Olav Klingen måtte slutte i 1992 etter at ei ulykke sette ein stoppar for karriera hans. Dei to andre er fortsatt aktive. Tidlegare medlemmar av gruppa har i tillegg til Klingen vore Dean-Erik Andersen, Kåre Jonny Enderud og Geir Lillejord. Simen Sand har sidan starten vore koreograf for Great Garlic Girls.
Gruppa har turnert i Noreg, Danmark, Sverige, Vest-Tyskland og på Færøyane og Island og var med i TV-show i Noreg og Danmark. Gruppa leverte Noregs Montreux-bidrag i 1987.
30. april 2006 arrangerte gruppa 25-års-jubileumsshow på Latter på Aker Brygge i Oslo. Hausten 2006 oppnådde dei 1. plass på ei italiensk hitliste med låta «High Energy», som for øvrig var namnet på gruppas show i 2003.
Bring
Bring er eit norsk post- og logistikkselskap med verksemd i og utanfor Norden. Bring blei skipa som eiga merkevare i 2008, og var eit resultat av Posten Norge sin vekststrategi og satsing i den nordiske marknaden, det blei òg lettare å sjå skilnaden på den tradisjonelle postverksemda, som heldt fram under merkenamnet Posten, og godsverksemda innanfor Bring.
Tenester
Bring har eit nordisk distribusjonsnettverk og internasjonale samarbeidspartnarar som leverer sendingar uansett vekt eller storleik, med bil, båt, fly eller tog til mottakaren i heile verda, inklusiv bod- og ekspressleveransar. Lagerløysingar og transporttenester til oljeservicebransjen er òg ein del av verksemda.
Crazy Eyes
Crazy Eyes er det femte studioalbumet til det amerikanske countryrockbandet Poco, gjeve ut i 1973. Crazy Eyes var det siste albumet deira med Richie Furay i besetninga.
Oversyn
Crazy Eyes vart spelt inn i RCA Victor Studio i Los Angeles frå 21. til 27. mai 1973, og var det andre av tre Poco-album produsert av Jack Richardson. Det første samarbeidet til Richardson med Poco -- A Good Feelin' to Know (1972) -- vart rekna som det mest seriøse forsøket på å slå gjennom, men selde skuffande. Medan Crazy Eyes var på planleggingsstadiet hadde sjefen i Asylum Records, David Geffen, gjeve Furay eit tilbod om å bli med i bandet Souther–Hillman–Furay Band. Furay vurderte tilbodet til Geffen, men ønskte å spele inn eit siste album med Poco og heldt munn om at han kom til å forlate dei før albumet var nesten ferdig. Poco inkluderte songar frå Crazy Eyes-innspelinga på konsertane sine sommaren 1973, og Furay enda perioden sin i bandet med ein konsert ved Worcester Polytech (Mass) den 4. september 1973, elleve daga før utgjevinga av Crazy Eyes. Furay spelte seinare i Poco i 1988-1989, og spelte inn albumet Legacy som gruppemedlem.
Tittelsporet på Crazy Eyes vart skriven av Richie Furay om Gram Parsons i 1969, då Parsons var i The Flying Burrito Brothers. I følgje Furay, hadde han og Parsons «budd over gata for kvarandre i Greenwich Village i 1964.» Furay sjølv gav æra for den ikoniske ni minuttar lange innspelinga av songen til «Jack Richardson og Bob Ezrin, som gjorde orkestreringa. Eg hadde berre ei lita vise og det neste som skjedde - wow, det vart ein heil produksjon som heldt seg tru til den opphavlege meininga med songen.» Albumet inneheld òg Furay si utgåve av Parsons-songen «Brass Buttons», som Furay sa at Parsons opphavleg hadde lært han attende i Greenwich Village. Faktisk vart songen først gjeven ut på Crazy Eyes, sidan Parsons si eiga innspeling kom ut på albumet Grievous Angel, som ikkje kom ut før i januar 1974, fire månader seinare. Det var òg fire månader etter Parsons døydde, sidan han døydde berre fire dagar etter Crazy Eyes' kom ut.
Den første singelen frå albumet, «Here We Go Again», kom ut i oktober 1973 og var den første Timothy B. Schmit-songen som vart gjeven ut som ei A-side for Poco. B-sida var den instrumentale Rusty Young-komposisjonen «Fools Gold». Ingen av sidene vart ein hit. Den andre singelen kom ut mars 1974 og var ein redigert versjon av Poco si utgåve av J.J. Cale-songen «Magnolia» med solovokal av Paul Cotton. Cotton var fan av Cale og debutalbuemt hans, Naturally, der songen var med på. Heller ikkje denne singelen selde særleg bra, men vart mykje spelt på konsertane til Poco frå 1976. Sjølv om ingen av singlane vart hitta, selde Crazy Eyes ganske godt og vart det høgaste plasserte studioalbumet deira på den amerikanske albumlista med ein 38. plass. Konsertalbumet Deliverin' hadde derimot nådd 26. plassen i 1972.
Mottaking
I meldinga si for Allmusic skreiv Bruce Eder at albumet «var det livlegaste og det mest oppkvikkande albumet deira til då, og inneheld nokre av den mest sjelfulle musikken deira. Kort sagt er det resultatet av alt dei hadde arbeidd mot i fire år... her er ikkje ein einaste svak song, eller ein einaste bortkasta note, og dei fleste band ville ha drepe for eit avslutningsspor så perfekt som 'Let's Dance Tonight».»
Åstol
Åstol er ein svensk tettstad og ei øy i Tjörns kommun i Västra Götalands län i landskapet Bohuslän. I 2005 hadde tettstaden 238 innbyggjarar.
Eidsvoll okkupasjonsmuseum
Okkupasjonsmuseet ved Eidsvoll bygdetun ligg på Hammerstad i Eidsvoll kommune. Det er òg kjend som Eidsvoll okkupasjonsmuseum.
Museet er etablert på dugnad av medlemmar i Eidsvoll Forsvarsforening, og mange av dei var aktive deltakarar i motstandskampen. Museet skal formidle korleis okkupasjonen og motstandskampen under 2. verdskrigen arta seg for sivilbefolkning og samfunn på Eidsvoll. Eidsvoll okkupasjonsmuseum vart gitt som gåve til Eidsvoll kommune i samband med 50-års-jubileet for frigjeringa som vart feira i 1995.
I tilknyting til museet ligg Eidsvoll bygdetun. Saman med Feiring jernverk utgjer desse tre Eidsvoll museum.
André Beauneveu
André Beauneveu var ein bilethoggar, bokmålar og byggmeister, aktiv i Frankrike mot slutten av 1300-talet.
Liv og gjerning
Beauneveu vert fyrste gongen nemnd i året 1363, då han tok del i bygginga av ei kyrkje i Valenciennes, ein by som kanskje var fødestaden hans. Året etter vart han kalla til Paris av kong Karl V for å lage fleire kongelege gravminne ved Saint-Denis-klosteret.
Frå 1386 var Beauneveu i teneste hos hertugen av Berry, Jean de Valois. År 1388 vart han forflytta til Bourges, residensbyen til hertugen. Ved hoffet fekk Beauneveu posisjonen som meister for kunsten. Dermed vart det hans oppgåve å leie den kunstnariske utsmykkinga av interiøret på Mehun-sur-Yèvre-slottet. Samstundes leia han arbeidet med å forme glasmåleria og skulpturane i helgenkapellet i Bourges. Han laga i desse åra også eit framifrå illuminert bokverk som ber namnet Psalteret til Jean de Berry.
Truleg døydde han mellom 1400 og 1403.
AZK-7
Kjelder
<!-- AZK-7M Automatic sound ranging system 1B33M The AZK-7M automatic sound ranging system is intended to locate artillery batteries (guns) and mortars from the sound of gunfire and adjust friendly artillery fire from the sound of shell bursts. The system provides: search, direction finding and position-finding of the acoustic signal sources in a given zone of surveillance; display of the surveillance results on the monitor of the system commander’s workstation; transmission of the surveillance information to higher authorities over radio and wired links. The AZK-7M consists of one central point (CP) and three base points (BP). Its equipment is installed in four Ural-43203 trucks having special K2.4322M van bodies. Three vehicles accommodate equipment of the base points and one vehicle houses the central point. The main functions of the central point are: to receive telecode messages with the results of the processing of acoustic signals from all the base points of the system over radio and wired links; to determine the rectangular coordinates of targets when conducting reconnaissance and the rectangular coordinates of shell bursts when adjusting artillery fire; to provide information and technical exchange over radio and wired links with two external users. The main functions of the base point are: to deploy two sound stations (SS) on the terrain, with each SS including three sound locators (SL) and power supply; to survey the SS; to measure the surface meteorological parameters; to receive sound signals and determine the time of their arrival at the center of each SS and bearings of detected objects from the center of each SS; to transmit telecode data messages from each SS to the CP of the system over a radio or wired link. Main characteristics Localization range under moderate and favorable weather conditions on normal terrain, km: mortars 5...8 artillery guns 12...16 ground bursts of shells fired by 122mm and larger-caliber guns 12 air bursts 12...16 Mean target (burst) location error (for three fixes): gun shots, shell (mortar bomb) bursts:
in range, % of range 0,8 in azimuth, mil 3...4 mortars:
in range, % of range 1 in azimuth, mil 4...5 Surveillance frontage, km: three BPs deployed; 10...12 two BPs deployed 5...6 Time to locate a target, not more than, s 15 Time to deploy the system, h: using radio communications; 1 using wire communications 2 Crew (of CP and each BP) 5 Number of external subscribers 2 Range of robust radio communications with external subscribers, up to, km 20 Range of robust wired communications between CP and BP, up to, km 5 Range of robust radio communications between CP and BP, up to, km: on the move 1 at the halt 10
tags: AZK-7M, Automated artillery fire control systems,
AZK-7 je urcený na zistovanie palebných pozícií delostreleckých a mínometných prostriedkov protivníka a k sledovaniu a korektúram palby vlastného delostrelectva na úrovni batérie a oddielu. Umožnuje cinnost na stupni batéria a oddiel. Spravidla sa rozmietnuej zhruba 2-3 km od predného okraja, zabezpecuje cinnost v podmienkach použitia chemických a biologických zbraní a tiež v podmienkach radiacného spadu.
AZK-7 zabezpecuje: - výpocet pravouhlých súradníc zdrojov zvuku v zadanom sektore prieskumu; - urcovanie odchýlok vlastnej palby od cielov zistených vlastným priekumom, alebo zadaných z iných priekumných prostriedkov; - kontrola zásahu ciela (znicenie); - kontrolu prenesenia palby; - súcasné vedenie priekumu protivníka a sledovanie vlastnej palby.
Zloženie: 3 x systém S1 (??????? ?1) - prieskumné stanovištia 1 x systém S2 (??????? ?2)- centrálne stanovisko